Ganalto

Ganalto edo Ganaltoko Gurutzea Arabako mendebaldeko mendi bat da, Badaiako mendilerroan kokatua, Atxabal-Oroko mendigunearen hegoaldean.

Tontorrean gurutze bat du, hainbat aldiz berriztatua. Ganaltoko lehen gurutzea 1900. urtean jarri zuten, eta zurezkoa zen. 1954an, Manuel Iradier Txangozale Elkarteak eskatuta, burdinazko gurutze bat eraiki zuten Elejalde anaiek, hormigoizko oinarri baten gainean. Gaur egungo gurutzea Iñaki Elejaldek egina da, eta 2003an jarri zuten. 2022ko ekainaren 28an, gurutzea lau hanketatik moztu zuten erreminta bereziekin. Gurutzea berriz ezarri zuten bere tokian, eta, Abogados Cristianos elkarte ultrakatolikoaren salaketaren ondorioz, eraistearen ikerketa judiziala abiatu zen 2023an.

 Ohiko abiapuntuak 
 Aperregitik: 45 minutuko igoera.
 Domaikiatik: ordubete eta 15 minutukoa.
 Otogoiendik: ordubete eta 30 minutukoa.

 Erreferentziak 

 Ikus, gainera 
 Arabako mendien zerrenda

 Kanpo estekak 

Kategoria:Arabako mendiak
Kategoria:Badaia